**Кацярына Сяргееўна Дунцова** (руск.: Екатери‌на Серге‌евна Дунцо‌ва; нар. 24 красавіка 1983, Краснаярск) — расійская палітык, журналістка і юрыстка.

Займала пасаду дэпутата Ржэўскай гарадской Думы Цвярской вобласці з 2019 па 2022 год. 16 лістапада 2023 года абвясціла аб вылучэнні сваёй кандыдатуры на прэзідэнцкія выбары 2024 года.

Біяграфія
---------

Нарадзілася 24 красавіка 1983 года ў Краснаярску. У 1995 годзе пераехала ў Ржэў (Цвярская вобласць), дзе скончыла сярэднюю школу.

У 2008 годзе скончыла Дзяржаўную адукацыйную ўстанову вышэйшай прафесійнай адукацыі «Цвярскі дзяржаўны ўніверсітэт».

Пачала сваю кар’еру ў 2003 годзе, працуючы каля года ў муніцыпальнай тэлевізійнай кампаніі Ржэва. Шмат гадоў была кіраўніком школьнай тэлевізійнай студыі.

З 2006 па 2022 гады была галоўным рэдактарам Ржэўскай тэлестудыі «РиТ» (RiT) (была закрыта ў 2022 годзе) — незалежнай тэлевізійнай кампаніі, уласнага праекта, які яна вяла разам з мужам. У тэлекампаніі яна асвятляла праблемы муніцыпальнага ўзроўню: жыллёва-камунальная гаспадарка, беззаконне чыноўнікаў і злачыннасць.

У 2009 годзе Дунцова сабрала больш за чатыры тысячы подпісаў супраць адмены выбараў мэра Ржэва.

У 2016 годзе скончыла Федэральную дзяржаўную бюджэтную адукацыйную ўстанову вышэйшай адукацыі «Санкт-Пецярбургскі дзяржаўны інстытут кіно і тэлебачання».

З 2019 па 2022 год была членам Ржэўскай гарадской Думы.

Па стане на снежань 2023 года Кацярына Дунцова працуе як журналістка і каардынуе працу добраахвотнай пошукава-выратавальнай групы ў Ржэве.

Выбарчая кампанія 2024
----------------------

16 лістапада 2023 года Дунцова аб’явіла аб сваім намеры балатавацца на пасаду Прэзідэнта Расійскай Федэрацыі ў якасці незалежнага кандыдата. У той жа дзень яна аб’явіла аб зборы подпісаў.

Кацярына Дунцова патлумачыла свой намер балатавацца на пасаду прэзідэнта, сказаўшы, што «Расія рухалася ў няправільным кірунку ў апошнія дзесяць гадоў: курс накіраваны не на развіццё, а на самазнішчэнне». Дзяячка выступае за спыненне вайны з Украінай, дэмакратычныя рэформы, вызваленне палітычных зняволеных, у тым ліку Аляксея Навальнага, аднаўленне адносін з краінамі свету, з якім Расія ўступіла ў канфрантацыю, змяненне бюджэтных прыярытэтаў і падтрымку меншасцяў, уключаючы ЛГБТ-супольнасць.

20 лістапада Дунцову выклікалі ў пракуратуру, дзе запатрабавалі растлумачыць яе пазіцыю па канфлікце ва Украіне.

6 снежня Банк ЗГБ заблакаваў грашовыя пераводы журналістцы.

10 снежня паведаміла Цэнтрвыбаркаму РФ аб жаданні пазмагацца за крэсла прэзідэнта Расіі. Цэнтральная выбарчая камісія адмовіла ў рэгістрацыі ініцыятыўнай групы Кацярыны Дунцовай праз шэраг працэсуальных памылак. Дунцова звярнулася па дапамогу да партыі «Яблоко», але там вылучыць яе ад партыі адмовіліся.

Руская служба Бі-бі-сі назвала Кацярыну Дунцову «адзіным нечаканым кандыдатам» на выбарах.

Сям’я
-----

Кацярына Дунцова выхоўвае траіх дзяцей.

Заўвага
-------

1. ↑
2. ↑
3. 1 2  Портрет дня: Екатерина Дунцова — решившая выдвинуться кандидатом в президенты России журналистка из Ржева (руск.). *ЭХО* (28 лістапада 2023). Праверана 30 лістапада 2023.
4. 1 2  Faulconbridge, Guy (2023-11-27). "In Russia, war and fear trouble one presidential hopeful". *Reuters* [англійская]. Праверана 2023-11-30.
5. 1 2  *Latypova, Leyla*. Meet Putin’s Possible Election Opponent: A Single Mother of 3 Calling for Peace (англ.). *The Moscow Times* (22 лістапада 2023). Праверана 30 лістапада 2023.
6. 1 2
7. ↑
8. 1 2 3 4  Журналістка з Ржэва заявіла, што выставіць сваю кандыдатуру на выбарах прэзідэнта Расіі. Яе выклікалі ў пракуратуру (руск.). *Meduza*. Праверана 30 лістапада 2023.
9. 1 2  Журналістку з Ржэва, якая абвясціла аб планах вылучыць сваю кандыдатуру на выбары прэзідэнта, выклікалі ў пракуратуру і пыталі аб вайне (руск.). *Медыязона*. Праверана 30 лістапада 2023.
10. 1 2
11. ↑  40-year-old single mother aims to beat Putin in Presidential race (англ.). *www.dagens.com*. Праверана 30 лістапада 2023.
12. ↑  Yekaterina Duntsova: A New Contender in Russia's 2024 Presidential Race (англ.)  **(нявызн.)**?. *BNN Breaking* (28 лістапада 2023). Праверана 30 лістапада 2023.
13. ↑  *Times, The Moscow*. Russian Presidential Hopeful Condemns ‘Extremist’ Designation of LGBT Community (англ.). *The Moscow Times* (30 лістапада 2023). Праверана 30 лістапада 2023.
14. ↑  *Shields, Alan*. Russian mum-of-three launches anti-war campaign to oust Putin (англ.). *Metro* (24 лістапада 2023). Праверана 30 лістапада 2023.
15. ↑  Журналістку з Ржэва, якая вырашыла вылучыць сваю кандыдатуру на выбары прэзідэнта, выклікалі ў пракуратуру (руск.). *Настоящее Время* (21 лістапада 2023). Праверана 30 лістапада 2023.
16. ↑  *Post, Kyiv*. Russian Woman Declares Presidential Candidacy – Then is Called for Questioning (англ.). *Get the Latest Ukraine News Today - KyivPost*. Праверана 30 лістапада 2023.
17. ↑  Russian Prosecutors Summon Local Politician Planning Presidential Run (англ.)  **(нявызн.)**?. *BARRON'S*. Праверана 30 лістапада 2023.
18. ↑
19. ↑  euronews.com
20. ↑  Путин пятый раз идет на выборы. Вот как к ним готовятся власть и оппозиция **(нявызн.)**. *Русская служба Би-би-си* (8 снежня 2023).

|  |  |
| --- | --- |
| ⚙️   У сацыяльных сетках | VK · Facebook · Telegram (руск.) |
| Фота, відэа і аўдыё | Instagram · YouTube |
| Тэматычныя сайты | MusicBrainz |